paragraph_text: Sworn to a Great Divide sedmi je studijski album Soilworka, švedskog sastava melodičnog death metala. Objavljen je 19. listopada 2007. u Europi i 23. listopada u SAD-u, a objavila ga je diskografska kuća Nuclear Blast.<ref> Sva glazbala snimljena su u studiju Not Quite Studios u Helsingborgu. Producent vokala jest Devin Townsend. Jedini je album sastava na kojem gitaru svira Daniel Antonsson, koji je zamijenio prijašnjeg člana Petera Wichersa.<ref> Također je posljednji album s gitaristom Olom Frenningom, koji je 2008. napustio skupinu.<ref>